**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**Իրավական ակտի անհրաժեշտությունը (նպատակը)**

Համաձայն Հայաստանի Հանրապետության կառավարության 2004 թվականի մարտի 4-ի 318-Ն որոշմամբ սահմանված կարգի 35-րդ կետի, Հայաստանի Հանրապետության 2019 թվականի պետական բյուջեի «Առողջապահություն» բաժնի ծրագրերի բժշկական ծառայությունների շրջանակներում իրականացվել են վերահաշվարկներ, կանխատեսումներ՝ հաշվի առնելով ընթացիկ տարվա ընթացքում բժշկական կազմակերպությունների կողմից փաստացի կատարած և էլեկտրոնային առողջապահության համակարգ մուտքագրած ծառայությունները, ինչպես նաև երկրում հայտարարված ռազմական և արտակարգ դրություններով պայմանավորված առողջապահական միջոցառումների իրականացման արդյունքում առաջացած ծախսերը:

Կանխատեսումների համար հիմք է ընդունվել պետական պատվեր իրականացնող բժշկական կազմակերպությունների կողմից 2021 թվականի ընթացքում մինչև օգոստոսի 31-ը ընկած ժամանակահատվածում կատարված աշխատանքների վերաբերյալ էլեկտրոնային առողջապահության համակարգում մուտքագրած և առողջապահության նախարարության կողմից ընդունված հաշվետվությունների վերլուծությունը,

Կատարված կանխատեսումները հիմք են հանդիսացել կազմակերպությունների պայմանագրային գումարների վերահաշվարկների համար, որոնց հանրագումարի արդյունքում որոշվել են ծրագրերի կանխատեսվող գերակատարումների և թերակատարումների համար առաջարկվող փոփոխությունները` բյուջետային միջոցները արդյունավետ օգտագործելու նպատակով:

**Ընթացիկ իրավիճակը և խնդիրները**

Բժշկական կազմակերպությունների 2021 թվականի պայմանագրային գումարներում փոփոխություններ կատարելու համար անհրաժեշտություն է առաջացել կատարել վերաբաշխումներ Հայաստանի Հանրապետության 2020 թվականի պետական բյուջեի «Առողջապահություն» բաժնի ծրագրերում: Մասնավորապես`

***Բյուջետային միջոցների նվազեցումերի մասով.***

1. «Անհետաձգելի բժշկական օգնության ծառայություններ» միջոցառման ֆինանսական միջոցներն առաջարկվում է նվազեցնել **180,0 մլն** դրամով: Առաջարկվող նվազեցումը պայմանավորած է, սոցիալապես անապահով և առանձին խմբերի անձանց անհետաձգելի բժշկական օգնության դեպքերի ներկայացումը «Սոցիալապես անապահով և առանձին խմբերի անձանց բժշկական օգնություն» միջոցառման շրջանակում, որի արդյունքում մինչև տարեվերջ բյուջեով նախատեսված դեպքերի համեմատ կանխատեսվում է շուրջ 1343 դեպքի նվազում:
2. «Տուբերկուլյոզի բժշկական օգնության ծառայություններ» միջոցառման ֆինանսական միջոցներն առաջարկվում է նվազեցնել **72,018 մլն** դրամով: Առաջարկվող նվազեցումը պայմանավորած է տուբերկուլյոզի բժշկական օգնության արտահիվանդանոցային ծառայությունների ակտիվացման հետ: Կանխատեսվում է մինչև տարեվերջ բյուջեով նախատեսված դեպքերի համեմատ 121 դեպքով նվազում:
3. «Անպտուղ զույգերի համար վերարտադրողական օժանդակ տեխնոլոգիաների կիրառմամբ բժշկական օգնության ծառայություններ» միջոցառման ֆինանսական միջոցներն առաջարկվում է նվազեցնել **400,0 մլն** դրամով` պայմանավորված միջոցառման շրջանակներում ընդհանուր դիմելիության մասնավորապես նաև կորոնավիրուսային հիվանդության (COVID-19) վարակով, անկման հետ, որի արդյունքում մինչև տարեվերջ բյուջեով նախատեսված դեպքերի համեմատ վերարտադրողական օժանդակ տեխնոլոգիաների կիրառմամբ բժշկական օգնության ծառայություններ ստացած զույգերի թիվը կնվազի 120-ով, իսկ ծրագրի շրջանակներում իրականացվող հետազոտությունների քանակը` 11400-ով:
4. «Պետական հիմնարկների և կազմակերպությունների աշխատողների բժշկական օգնության և սպասարկման ծառայություններ» միջոցառման ֆինանսական միջոցներն առաջարկվում է նվազեցնել **400,0 մլն** դրամով**`** պայմանավորված 2021 թվականի ապահովագրական ընկերությունների պայմանագրային գումարների կանխավճարի հետ՝ կապված ուղենիշային վնասաբերության համեմատ ապահովագրական ընկերությունների հաշվարկային վնասաբերության ցածր ցուցանիշի հետ: Կանխատեսվում է մինչև տարեվերջ բյուջեով նախատեսված բժշկական օգնության գծով ծառայություններից օգտվելու 1294 դեպքով նվազում:
5. «Շտապ բժշկական օգնության ծառայություններ» միջոցառման ֆինանսական միջոցներն առաջարկվում է նվազեցնել **140,0 մլն** դրամով` պայմանավորված կորոնավիրուսային հիվանդության (COVID-19) ախտորոշմամբ հիվանդների մասնագիտական շտապ բժշկական օգնության ծառայության ծավալմամբ, որի հետ կապված նվազել է սույն միջոցառման շրջանակում մարզերից Երևան և հակառակը հիվանդների տեղափոխման դեպքերը: Մինչև տարեվերջ կանխատեսվում է բյուջեով նախատեսված շտապ բժշկական օգնության գծով կանչերի թվի նվազում 473-ով:
6. «Մանկաբարձագինեկոլոգիական բժշկական օգնության ծառայություններ» միջոցառման ֆինանսական միջոցներն առաջարկվում է նվազեցնել **155,0 մլն** դրամով` պայմանավորված կորոնավիրուսային հիվանդության (COVID-19) ախտորոշմամբ հղիների և ծննդկանների բժշկական օգնության կազմակերպումը կորոնավիրուսային հիվանդության բուժման նպատակով վերապրոֆիլավորված նեղ մասնագիտական կլինիկաներում և բաժանմունքներում կազմակերպելու հետ: Մինչև տարեվերջ կանխատեսվում է բյուջեով նախատեսված մանկաբարձական բժշկական օգնության ծառայություններից օգտվելու դեպքերի նվազում 1175-ով:
7. «Սրտի անհետաձգելի վիրահատություններ» միջոցառման ֆինանսական միջոցներն առաջարկվում է նվազեցնել **190,0 մլն** դրամով` պայմանավորված կորոնավիրուսային հիվանդության (COVID-19) ախտորոշմամբ սրտային ախտաբանությամբ հիվանդների բժշկական օգնության կազմակերպումը կորոնավիրուսային հիվանդության բուժման նպատակով վերապրոֆիլավորված նեղ մասնագիտական կլինիկաներում և բաժանմունքներում: Մինչև տարեվերջ կանխատեսվում է բյուջեով նախատեսված մանկաբարձական բժշկական օգնության ծառայություններից օգտվելու դեպքերի նվազում 253-ով:
8. «Հեմոդիալիզի և պերիտոնիալ դիալիզի անցկացման ծառայություններ» միջոցառման ֆինանսական միջոցներն առաջարկվում է նվազեցնել շուրջ **44,0 մլն** դրամով` պայմանավորված կորոնավիրուսային հիվանդության (COVID-19) ախտորոշմամբ հիվանդների հեմոդիալիզի և պերիտոնիալ դիալիզի ծառայությունների կազմակերպումը կորոնավիրուսային հիվանդության բուժման նպատակով վերապրոֆիլավորված մասնագիտական բաժանմունքներում: Մինչև տարեվերջ կանխատեսվում է բյուջեով նախատեսված սեանսների թվի նվազում 2438-ով:
9. «Թրաֆիքինգի զոհերին բժշկական օգնության ծառայություններ» միջոցառման ֆինանսական միջոցներն առաջարկվում է նվազեցնել **2.0 մլն** դրամով: Առաջարկվող նվազեցումը պայմանավորած է միջոցառման շրջանակում շարունակաբար դեպքեր չարձանագրվելու հետ: Առաջարկվում է միջոցառման ամբողջ գումարը նվազեցնել, որը նախատեսված է 6 դեպքի համար:

***Բյուջետային միջոցների ավելացումների մասով.***

1. «Ախտորոշման ճշտման նպատակով լաբորատոր-գործիքային ախտորոշիչ հետազոտություններ նեղ մասնագիտացված կենտրոններում» միջոցառման ֆինանսական միջոցներն առաջարկվում է ավելացնել **160,0 մլն** դրամով` պայմանավորված միջոցառման շրջանակներում դիմելիության ավելացմամբ և մատուցվող ծառայությունների քանակի աճով: Մինչև տարեվերջ բյուջեով նախատեսված դեպքերի համեմատ կանխատեսվում է շուրջ 20000 դեպքի ավելացում:
2. «Մտավոր, հոգեկան (վարքագծային), լսողական, ֆիզիկական (շարժողական) և զարգացման այլ խանգարումներով երեխաների գնահատման և վերականգնողական բուժման ծառայություններ» միջոցառման ֆինանսական միջոցներն առաջարկվում է ավելացնել **120,0 մլն** դրամով` պայմանավորված միջոցառման շրջանակներում դիմելիության ավելացմամբ և ծառայության աշխարհագրության ընդլայնմամբ, մատուցվող ծառայությունների քանակի աճով: Մինչև տարեվերջ բյուջեով նախատեսված դեպքերի համեմատ կանխատեսվում է շուրջ 50000 դեպքի ավելացում:
3. «Ստոմատոլոգիական բժշկական օգնության ծառայություններ» միջոցառման ֆինանսական միջոցներն առաջարկվում է ավելացնել **30,0 մլն** դրամով` պայմանավորված միջոցառման շրջանակներում դիմելիության ավելացմամբ և մատուցվող ծառայությունների քանակի աճով: Մինչև տարեվերջ բյուջեով նախատեսված դեպքերի համեմատ կանխատեսվում է շուրջ 6000 դեպքի ավելացում:
4. «Հոգեկան և նարկոլոգիական հիվանդների բժշկական օգնության ծառայություններ» միջոցառման ֆինանսական միջոցներն առաջարկվում է ավելացնել **70,0** մլն դրամով: Առաջարկը պայմանավորված է բժշկական կազմակերպություններում պահպանման ծախսերի ավելացմամբ և միջոցառման շրջանակներում դիմելիության աճի հետ: Մինչև տարեվերջ կանխատեսվում է բյուջեով նախատեսած դեպքերի ավելացում 153-ով:
5. «Երեխաների բժշկական օգնության ծառայություններ» միջոցառման ֆինանսական միջոցներն առաջարկվում է ավելացնել **260,0 մլն** դրամով: Առաջարկվող ավելացումը պայմանավորած է պլանային դեպքերի աճով, որի արդյունքում մինչև տարեվերջ բյուջեով նախատեսված դեպքերի համեմատ կանխատեսվում է շուրջ 1485 դեպքի ավելացում:
6. «Բնածին հիպոթիրեոզի, ֆենիլկենտոնուրիայի, լսողության և տեսողության (անհասների ռետինոպաթիա) խանգարումների, կոնքազդրային հոդի խախտման վաղ հայտնաբերման նպատակով նորածնային սքրինգների անցկացում» միջոցառման ֆինանսական միջոցներն առաջարկվում է ավելացնել **45,0 մլն** դրամով: Առաջարկը պայմանավորված է ծնունդների թվի աճով: Մինչև տարեվերջ կանխատեսվում է բյուջեով նախատեսած դեպքերի ավելացում 25000-ով:
7. «Ամբուլատոր-պոլիկլինիկական բժշկական օգնություն» միջոցառման ֆինանսական միջոցներն առաջարկվում է ավելացնել **753,156,3**  հազար դրամով` պայմանավորված միջոցառման շրջանակներում մարդաշնչով ֆինանսավորման ենթամիջոցառումների շրջանակում հավաքագրված բնակչության աճով: Տարեսկզբի համեմատ ավելացել է 11738 բնակչով:
8. «Սոցիալապես անապահով և հատուկ խմբերում ընդգրկվածներին բժշկական օգնության ծառայություններ» միջոցառման մասով մինչև տարեվերջ գերակատարումների համար առաջացած ծախսերի փոխհատուցում:
9. «Մարդասիրական օգնության կարգով ստացվող դեղերի և դեղագործական արտադրանքի ստացման, մաքսազերծման և բաշխման ծառայություններ» միջոցառում. GDP չափանիշներով դեղերի պահպանման հետ կապված կոմունալ ծախսերի, մարդասիրական բեռների, այդ թվում մաքսազերծման ծախսերի բազմապատիկ ավելացմամբ պայմանավորված ավելացել են «Դեղերի և բժշկական պարագաների ապահովման ազգային կենտրոն» ՊՈԱԿ-ի պահպանման ծախսերը: Այդ նպատակով, առաջարկվում է միջոցները ավելացնել 30,0 մլն դրամով:

**Կարգավորման նպատակը և բնույթը**

Կառավարության որոշմամբ առաջարկվող նախագծի նպատակը պետական բյուջեով նախատեսած միջոցների առավել արդյունավետ օգտագործումն է ծրագրային վերաբաշխումների միջոցով, ինչպես նաև ֆինանսավորման պատշաճ իրականացման ապահովումը:

**Նախագծի մշակման գործընթացում ներգրավված ինստիտուտները և անձինք**

Կառավարության որոշման սույն նախագծի կազմմանը մասնակցել են առողջապահության նախարարության աշխատակիցները:

**Իրավական ակտի կիրառման դեպքում ակնկալվող արդյունքը**

Կառավարության որոշման կիրառման արդյունքում ակնկալվում է բնակչությանը ապահովել որակյալ բժշկական օգնության ծառայություններով:

Նախագծի ընդունումն այլ իրավական ակտերում փոփո­խութ­յուն­ների կամ լրացում­ների ան­հրաժեշտություն չի առաջացնում:

Նախագծի ընդունման արդյունքում ՀՀ 2021 թվականի պետական բյուջեի նվազեցում և ավելացում չի նախատեսվում։ Ընդ որում, Նախագծով առաջարկվող նվազեցումների չափով ֆինանսական միջոցները հետագայում վերականգնելու անհրաժեշտություն չկա:

Նախագծի մշակման համար կիրառված իրավական ակտերն են` «Հայաստանի Հանրապետության 2021 թվա­կանի պետական բյուջեի մա­սին» օրենքը և ՀՀ կառավարության 2020 թվականի դեկտեմբերի 30-ի N 2215-Ն որոշումը:

**Կապը ռազմավարական փաստաթղթերի հետ**

Նախագիծը բխում է ՀՀ Կառավարության 2021-2026թթ. Ծրագրի «4.5 Առողջապահություն» կետից: Անհրաժեշտ գումարի հատկացումը կապահովի շահառուներին մատուցվող առողջապահական ծառայությունների առավելի հասանելիությունը և մատչելիությունը: